《丙子寅月九日五鼓梦馀忆旧作因用韵》
宋代·程公许

业识萦牵岂自由，幸逢此劫在儒流。昏昏心似未磨镜，役役身如不缆舟。

闻道无缘时已晚，养生欠术鬓先秋。向平可谓真男子，家事无关五岳游。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。